**ΙΣΤΟΡΙΑ (σελ. 73-74) εκπ/κός: Π. Φλώρου**

**Η ΛΕΙΤΟΥΡΓΙΑ ΤΟΥ ΠΟΛΙΤΕΥΜΑΤΟΣ**

Με την άνοδο του Περικλή στην εξουσία το πολίτευμα εξελίσσεται και διευρύνεται η συμμετοχή του λαού στην άσκηση της εξουσίας. Έτσι η πόλη διοικείται από τα εξής όργανα:

1. **Εκκλησία του Δήμου:** ήταν η συνέλευση όλων των ελεύθερων πολιτών της Αττικής. Όλοι είχαν δικαίωμα να εκφράζουν ελεύθερα τη γνώμη τους και να αποφασίζουν για την πορεία της πολιτείας. Συζητούσαν και έπειτα ψήφιζαν ή απέρριπταν τα κείμενα των νόμων που πρότεινε η Βουλή των Πεντακοσίων. Επίσης εξέλεγαν τα μέλη της Ηλιαίας.
2. **Βουλή των Πεντακοσίων:** Τα μέλη της εκλέγονταν από την Εκκλησία του Δήμου με θητεία ενός έτους. Προετοίμαζε τα κείμενα των νόμων (προβούλευμα) οι οποίοι συζητούνταν στην Εκκλησία του Δήμου.
3. **Δέκα Στρατηγοί:** Οι κύριοι ανώτατοι άρχοντες που είχαν ως έργο τους

## Την εσωτερική ασφάλεια της πόλης

* Το σχεδιασμό της εξωτερικής πολιτικής
* Τη διοίκηση του στρατού και του στόλου
1. **Εννέα Άρχοντες:** Δεν εκλέγονταν πια αλλά κληρώνονταν και το αξίωμα τους ήταν μάλλον διακοσμητικό αφού δεν είχαν σημαντικές αρμοδιότητες
2. **Άρειος Πάγος:** με τις μεταρρυθμίσεις του Εφιάλτη, ο Άρειος Πάγος έχασε πολλές από τις αρμοδιότητές του. Δεν είχε πλέον δικαίωμα να ελέγχει τη Βουλή των Πεντακοσίων και του αφαιρέθηκε η αποκλειστικότητα απονομής της δικαιοσύνης, εκτός από τις περιπτώσεις φόνου εκ προμελέτης και εμπρησμού.
3. **Ηλιαία:** Λαϊκό Δικαστήριο με μέλη 6000 δικαστές οι οποίοι εκλέγονταν από την Εκκλησία του Δήμου με θητεία ενός έτους. Το δικαστήριο αυτό ήταν υπεύθυνο για την απονομή της δικαιοσύνης σε όλες τις άλλες περιπτώσεις (δηλ. εκτός του εμπρησμού και του φόνου εκ προμελέτης). Χωριζόταν σε 10 τμήματα και το κάθε τμήμα είχε αρμοδιότητα σε διαφορετικό δικαστικό τομέα και αντιπροσώπευε μία από τις 10 φυλές της Αθήνας.

**ΛΕΙΤΟΥΡΓΙΕΣ**

Οι **Λειτουργίες** ήταν ένα έξυπνο **φορολογικό σύστημα**. Οι οικονομικά ισχυροί Αθηναίοι προσέφεραν χρήματα για τη λειτουργία του κρατικού μηχανισμού έτσι ώστε να καλύπτονται οι ανάγκες για τη *συντήρηση του στόλου*, την *οργάνωση εορτών*, το *ανέβασμα θεατρικών* *παραστάσεων* και την *αποστολή πρεσβειών σε πανελλήνιες εορτές*. Η πολιτεία τιμούσε τους πλούσιους πολίτες που προσέφεραν χρηματικά ποσά. Οι σημαντικότερες λειτουργίες ήταν:

* **Τριηραρχία:** η συντήρηση ενός κρατικού πλοίου (τριήρης)
* **Χορηγία:** ανάληψη δαπάνης για το ανέβασμα θεατρικής παράστασης σε δραματικούς αγώνες
* **Γυμνασιαρχία:** ανάληψη δαπάνης για τη διατροφή και εκγύμναση αθλητών ώστε να πάρουν μέρος στους «γυμνικούς αγώνες»
* **Εστίαση:** Χρηματοδότηση δημόσιου γεύματος από έναν πλούσιο πολίτη για τα μέλη της φυλής του, σε γιορτές ή αγώνες